E E L N Õ U
NARVA LINNAVALITSUS

K O R R A L D U S

Narva



                    
 
             
   ____.10.2008.a  nr _____ - k

Narva Linnavalitsuse 28.05.2008.a korralduse nr 674-k
„Riigieelarvest eraldatud raha kasutamine” muutmine
1. Asjaolud ja menetluse käik 
Narva Linnavalitsus võttis 28.05.2008.a. vastu korralduse nr 674-k „Riigieelarvest eraldatud raha kasutamine”, mille aluseks olevad lähteandmed on muutunud. 

Korralduse punktis 1 „Asjaolud ja menetluse käik” ja punktis 3 „Otsus” toodud andmetes oli riigieelarvest avalikult kasutatavate linna teede ja tänavate remondiks jaotatud vahendite üldsummaks näidatud 2519,6 tuh. krooni, sh:

· 2448,6 tuh. krooni – Kerese tn, Tallinna mnt tn, Rahu tn, Joala tn, Puškini tn, Rakvere tn, Pähklimäe tn, Uusküla tn, Kraavi tn, Viru - Koidula tn, Vestervalli tn, Hariduse tn jt teede jooksev remont;

· 71,0 tuh. Krooni – Tallinna mnt 17 elamu juurdepääsutee remont.

Teeseaduse § 19 lõike 1 kohaselt avalikult kasutatava tee ehitamise ja remontimise aluseks on tee-ehitusprojekt või teetööde kirjeldus. Projekti, eelprojekti või teetööde kirjelduse kohta esitatavad nõuded, projekti või teetööde kirjelduse järgi tehtavate teetööde liigid ja loetelu, tee projekteerimise normid ning projekti ekspertiisi tegemise korra kehtestab majandus- ja kommunikatsiooniminister. Teede- ja sideministri 28.09.1999.a määrusega 54 kinnitatud „Teeprojekti suhtes esitatavad nõuded“ sätestab tee-ehitusprojekti koostamise kohustuse, kui tee remondi korral väljub uus konstruktsioon plaaniliselt olemasoleva konstruktsiooni piiridest.
Kuna Tallinna mnt 17 elamu juurdepääsutee remonttööde korral väljub uus konstruktsioon plaaniliselt olemasoleva konstruktsiooni piiridest ning remonttööde teostamiseks on nõutav tee-ehitusprojekt, pole Narva Linnavalitsuse Linnavara- ja Majandusametil võimalik kasutada eraldatud vahendeid sihtotstarbeliselt – remonttööde kulude katteks.
Tallinna mnt 17 elamu juurdepääsutee remonttööde teostamiseks vajalike kulutusteta moodustab riigieelarvest avalikult kasutatavate linna teede ja tänavate remondiks jaotatud vahendite üldsumma 2448,6 tuh. Krooni.

Juhindudes ülaltoodust taotleb Linnavara- ja Majandusamet Narva Linnavalitsuse 28.05.2008.a korralduses nr 674-k „Riigieelarvest eraldatud raha kasutamine” muudatuste tegemist, asendades korralduse punktis 1 „Asjaolud ja menetluse käik” ja punktis 3 „Otsus” sõnad „2519,6 tuh. Krooni” sõnadega „2448,6 tuh. Krooni” ning jättes korralduse tekstist välja sõnad „71,0 tuh. Krooni – Tallinna mnt 17 elamu juurdepääsutee remont”.
2. Õiguslikud alused

Haldusmenetluse seaduse § 64 lõike 2 kohaselt haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. Vastavalt HMS § 64 lg 1 kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes. HMS § 68 lg 2 sätestab, et haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
Narva Linnavolikogu 06.03.2008.a määrusega nr 11 „Narva linna 2008. aasta eelarve muutmine  (I lisaeelarve)” delegeeris volikogu teede remondiks riigieelarvest eraldatud raha objektide lõikes jaotamise ülesande Narva Linnavalitsusele. 

3. Otsus
3.1. Teha Narva Linnavalitsuse 28.05.2008.a korralduses nr 674-k „Riigieelarvest eraldatud raha kasutamine” järgmised muudatused: 
3.1.1. Asendada sõnad „2519,6 tuh. krooni” sõnadega „2448,6 tuh. krooni”;
3.1.2. Jätta korralduse tekstist välja sõnad „71,0 tuh. krooni – Tallinna mnt 17 elamu juurdepääsutee remont”.
4. Rakendussätted 

4.1. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemist.
4.2. Korraldus jõustub seadusega sätestatud korras.

